Meer as genoeg redes vir die swartgalligheid | Maroela Media
'n Jaar is 'n baie lang tyd in Suid-Afrikaanse rugby.
Toe die Springbokke (en ook baie van ons ander spanne op ander vlakke) verlede jaar geploeter het, is 'n noodsein aan die beamptes uitgestuur: doen tog iets, gryp in om die bloeding te keer.
'n Tweedaagse noodberaad is verlede jaar in Oktober gehou (en ook 'n paar opvolgvergaderings) wat tot 'n paar verfrissende besluite gelei het.
♦ Terug na sesde plek op die wêreldranglys vir die Springbokspan, daar waar ons die jaar begin het.
♦ Twee Superrugbyspanne (Cheetahs en Southern Kings) wat hul status verloor het. Hulle speel albei in die Pro14-reeks, waar die Cheetahs hul man staan, maar die Kings skandes maak.
Dit laat weer die vraag ontstaan: Het die Cheetahs verdien om uit die Superreeks gegooi te word?
♦ 'n Nasionale afrigter oor wie se kop daar 'n swaard hang en wat aan die sogenaamde doemprofete vertel van die vordering wat gemaak is, oor die energie in die Springbokspan, oor hoe goed hulle oefen en voorberei, dat hy tevrede is met die pas afgelope toer, ondanks nederlae van 3-38 teen Ierland en 22-24 teen Wallis.
♦ Hoeveel van die ses Superafrigters het oorgebly?
Nollis Marais (Bulls) is gepos, Johan Ackermann (Lions) rig nou by Gloucester af en Gary Gold (Sharks) is ook oorsee by die Amerikaanse nasionale span. Die Cheetahs en Kings speel nie meer Superrugby nie en dus het net Robbie Fleck (Stormers) oorgebly.
♦ Die beleid oor die kies van spelers wat oorsee speel en vir die Bokke in aanmerking mag kom (30 toetse), het nie geslaag nie. Die uittog is nie gekeer nie, want 'n speler soos Justin Ackerman (geen verbintenis met Johann Ackerman nie) wat net twee wedstryde vir die Westelike Provinsie en vyf keer vir die Goue Leeus gespeel het, slaan 'n kontrak by Montpellier los.
Die slot/flank Wimpie van der Walt speel nou saam met hordes van sy spanmaats in Japan en het onlangs sy buiging vir die nasionale span gemaak. Sekerlik bult sy beursie meer as dié van sy oud-spanmaats.
♦ Die Curriebekerreeks is afgewater met belangrike wedstryde wat op weekdae en vroegmiddag gespeel word.
♦ En toe kry SA Rugby boonop bloedneus toe sy Wêreldbekerbod vir 2023 nie geslaag het nie. Vier opeenvolgende probeerslae, vier opeenvolgende mislukkings.
Waarmee gaan ons die Kerskous vul?
Politiek het alles laat plat val, wie kyk nog rugby? Quota speller en regstellende poste is aan die orde van die dag, en dit gaan nooit verander.
Ek kyk eerder Premier League Sokker.
Ja nee ek het vir my 'n ander dam gekies waar jy gekies word volgens meriete en nie volgens jou velkleur. Ek ondersteun nie DSTV met hul eentalige uitsendings wat politiek korrek is nie en kyk ook nie na kwotasport nie.
Als waar, maar een stelling moet ek tot perspektief bring. Die Kings mag dalk nie goed doen nie, maar as skandes sal ek dit nie so streng stel nie. Hul moes van niks weer begin na n belowende vertoning laas jaar. Met ster spelers wat weg is, soos Cronje wat nou skyn in Japan, sou hul sekerlik baie goed of beter doen in die Pro14. Alhoewel hul swak uitslae het, sal ek liewer vir Pieter en die wat komentaar liewer aanraai om minstens die wedstryde te kyk wat hul speel. Davids, met al die stroom teen hom, veg baie goed… Lees meer »
Wat ek nie kan verstaan nie, is dat die Sewes deurspek is van "kwota" spelers en hulle wen wedstryd na wedstryd. Ek is oortuig dat die fout nie by die spelers van kleur lê nie, maar dat dit die sigbare resultaat is van swak besluite van die veld af.